Σαλάτα με ραπανάκια
Για τη σαλάτα αυτή χρησιμοποιούμε τα μικρότερα ραπανάκια που μπορούμε να βρούμε. Συνδυάζοντας τα ραπανάκια με φυστίκια πίνατς, πετυχαίνουμε τραγανή υφή και πικάντικη γεύση. Σερβίρεται ως συνοδευτικό.
200 γρ. µικρά ραπανάκια, 1 κουτ. σούπας λάδι, 1/4 κουτ. γλυκού σπόροι κύµινου, 1/4 κουτ. γλυκού σπόροι µαύρης, µουστάρδας (σε µπαχαράδικα), 1/4 κουτ. γλυκού σκόνη σκόρδου, 1/4 κουτ. γλυκού κουρκουµάς, σε σκόνη, 1/4 κουτ. γλυκού αλάτι, 1 κουτ. σούπας χυµός λεµονιού, 100 γρ. φυστίκια πίνατς, χοντροκοµµένα στον πολυκόφτη
Πλένουµε τα ραπανάκια και αφαιρούµε τις άκρες τους. Κόβουµε το καθένα στα τέσσερα ή στα οκτώ.Ζεσταίνουµε το λάδι σε ένα κατσαρολάκι, σε µέτρια φωτιά, προσθέτουµε το κύµινο και τους σπόρους µουστάρδας, το σκεπάζουµε και το ανακινούµε µέχρι οι σπόροι να αρχίσουν να σκάνε.Προσθέτουµε στο κατσαρολάκι τη σκόνη σκόρδου, τον κουρκουµά και το αλάτι, κατεβάζουµε από τη φωτιά, προσθέτουµε τον χυµό λεµονιού, ανακατεύουµε και το βάζουµε στην άκρη για να κρυώσει. Αµέσως πριν σερβίρουµε, βάζουµε τα ραπανάκια και τα φυστίκια σε ένα µπολ, περιχύνουµε µε το ντρέσινγκ και ανακατεύουµε καλά.
Λαχανικά